钦定古今图书集成/明伦汇编/官常典/第707卷 > 刘快
## 钦定古今图书集成/明伦汇编/官常典/第707卷 > 刘快

按《汉书王莽传》：“始建国元年四月，徐乡侯刘快，结党
数千人起兵于其国。快兄殷，故汉胶东王时改为扶
崇公。快举兵攻即墨，殷闭城门，自系狱，吏民距快，快
败走，至长广死。莽曰：‘昔予之祖济南愍王困于燕寇，
自齐临淄出保于莒，宗人田单广设奇谋，获杀燕将，
复定齐国。今即墨士大夫复同心殄灭反叛，予甚嘉
其忠者，怜其无辜。其赦殷等非快之妻子，它亲属当
坐者皆勿治。吊问死伤，赐亡者葬钱，人五万’。”殷知大
命，深疾恶快，以故辄伏厥辜。其满殷国户万，地方百
里，又封符命臣十馀人。